Broj: 02- 36-1-1117-1/25

Goražde, 27.03.2025. godine

Na osnovu Odluke o stipendiranju studenata (“Službene novine BPK Goražde”, broj: 2/02 i 1/03) i tačke 1. i 6. Zaključka o broju, uslovima, mjerilima i kriterijima za odobravanje studentskih stipendija broj: 02-36-1-1117/25 od 27.03.2025. godine, Gradonačelnik Grada Goražda, **r a s p i s u j e:**

##### **K O N K U R S**

**za dodjelu studentskih stipendija**

**u školskoj 2024/2025. godini**

##### **I**

Na ovaj konkurs pravo prijave imaju studenti koji su redovno upisali prvi putgodinu studija na jednoj od državnih visokoškolskih ustanova u Federacije Bosne i Hercegovine, a imaju prebivalište na području grada Goražda.

Grad Goražde u studijskoj 2024/2025. godini raspisuje Konkurs za dodjelu stipendija za slijedeće fakultete kako slijedi:

MEDICINSKI FAKULTET ………………..………………………………………… 2 stipendije

FAKULTET ZDRAVSTVENIH STUDIJA – odsjek fizioterapija …….……………. 1 stipendija

GRAĐEVINSKI FAKULTET – odsjek hidrotehnika i okolišno inžinjerstvo ……….. 1stipendija

MAŠINSKI FAKULTET -odsjek za motore i vozila………………………………..…1stipendija

VETERINARSKI FAKULTET ……………………………………………………… 1 stipendija

PEDAGOŠKI FAKULTET – odsjek predškolski odgoj ……………………............... 2 stipendije

EDUKACIJSKO – REHABILITACIJSKI FAKULTET/ PEDAGOŠKI FAKULTET –

Odsjek specijalna edukacija i rehabilitacija/ odsjek edukacija i rehabilitacija ...…….. 2 stipendije

Odsjek logopedija i audiologija …………………………………................................ 2 stipendije

##### **II**

Članom 6. stav 2. Zaključka o broju, uslovima, mjerilima i kriterijima za odobravanje studentskih stipendija je predviđeno da ukoliko se na neke od ovih fakulteta ne prijavi ni jedan kandidat razmotrit će se mogućnost dodjele više od jedne stipendije za druge fakultete za koje je prijavljeno više kandidata.

**III**

Stipendije u studijskoj 2024/2025. godini će se isplaćivati jedanput mjesečno, počev od 01.01.2025. do 31.08.2025. godine.

##### **IV**

Studenti treba da dostave slijedeću dokumentaciju:

1. Prijavu na konkurs,
2. Potvrdu o mjestu prebivališta na području grada Goražda,
3. Potvrdu o upisu na fakultet, odnosno upisu studijske godine ili semestra,
4. Svjedočanstvo o završenom razredu i diplomu o završenom obrazovanju srednje škole - za brucoše,
5. Potvrdu o materijalnim primanjima i socijalnom statusu studenta i članova porodice (porodice šehida, poginulih boraca, RVI i nezaposlenih demobilisanih boraca),
6. Kućnu listu,
7. Potvrdu iz studentskog doma,
8. Diplome o osvojenim nagradama i priznanjima na takmičenjima iz srednjoškolskog gradiva, kao i priznanja i diplome osvojene na sportskim takmičenjima,
9. Za izbjegle i raseljene studente – odgovarajuća potvrda,

10. Za studente čiji brat ili sestra studiraju – odgovarajuća potvrda,

11. Za studente druge, treće, četvrte, pete i šeste godine studija – prosjek ocjena iz prethodnih

godina studija,

12. Izjava da nije korisnik neke druge stipendije.

##### **V**

Prijave na konkurs dostavljati na adresu: Grad Goražde ul. Maršala Tita br.2 Službi za društvene djelatnosti, opću upravu, socijalnu zaštitu i stambena pitanja sa naznakom za Komisiju za utvrđivanje prijedloga liste prioriteta za dodjelu studentskih stipendija. Prijave na konkurs dostavljati Centru za pružanje usluga građanima Grada Goražda (šalter sala) ili putem pošte.

**Rok za podnošenje prijava je 15 dana od dana objavljivanja. Nepotpune i neblagovremene prijave neće se uzimati u razmatranje.**

G R A D O N A Č E L N I K

ERNEST IMAMOVIĆ

**DOSTAVLJENO:**

1. RTV BPK Goražde

2. Oglasna tabla Grada

3. Službi za društvene djelatnosti, opću upravu, socijalnu zaštitu i stambena pitanja

4. U dosije

5. a/a